***Hvorfor er det ikke endeligt godkendt endnu?***

*Da dette bilag er en del af en anden bestemmelser, der indbefatter andre emner, har FSK kun ”aktier” i det bilag, der omhandler førstehjælp. Derfor har vi sidste år indsendt vores inputs til vores ansvarsområde i den samlede bestemmelse. VFK har tilkendegivet at de har taget vores inputs til efterretning, men vil rette hele dokumentet på én gang. Derfor er dette udkast lagt op – dette skal følges!*

**BESTEMMELSER FOR FØRSTEHJÆLPSMÆRKET**

Erstatter:

FKOBST 407-1, bilag 8 af 2004-06.

**1. GENERELT**

Førstehjælpsmærket kan erhverves i guld, sølv og bronze. For erhvervelse af guldmærket

kræves gennemførelse af prøven med minimum 95 point, for erhvervelse af

sølvmærket kræves gennemførelse af prøven med minimum 90 point og for erhvervelse

af bronzemærket kræves gennemførelse af prøven med minimum 80 point.

Prøven er ”BESTÅET”, såfremt minimum 67 point opnås.

**2. DISCIPLINER**

**2.1.** Førstehjælpsmærkeprøven omfatter:

**2.1.1. En skriftlig prøve** med 20 spørgsmål, der fordeles med 4 spørgsmål på hvert

af følgende 5 emneområder:

• Skab sikkerhed.

• Giv førstehjælp.

• Tilkald hjælp.

• Psykisk førstehjælp.

• Småskader og sygdomme.

• Kort om mennesket - Anatomi og fysiologi.

**2.1.2. En praktisk prøve** bestående af 4 handleprøver fordelt på 4 handlestationer.

Hver handleprøve skal indeholde ”førstehjælpens 3 hovedpunkter”. De 4 handleprøver

fordeles med 2 handleprøver i hvert af følgende 2 emneområder:

• Nedsat eller manglende vejrtrækning.

• Nedsat eller manglende blodcirkulation.

Herunder skal følgende 3 opgaver indgå:

• Vurdering og prioritering af flere tilskadekomne eller flere skader på samme person.

• Nødflytning.

• Basal HLR (hjertemassage og kunstigt åndedræt)

**3. GENNEMFØRELSE**

**3.1. Den skriftlige prøve.**

**3.1.1.** Hvert af de 20 spørgsmål skal indeholde en kort beskrivelse af en problemstilling

samt fire svarmuligheder, hvoraf kun én er rigtig. Besvarelse udføres ved afkrydsning.

BILAG 8 FKOBST 407-12006-07 2

**3.1.2.** Tid til prøven er 20 minutter.

**3.1.3.** Den skriftlige prøve skal afvikles under sådanne vilkår, at der er sikkerhed for,

at besvarelsen sker selvstændigt.

**3.1.4. Pointberegning.**

Der gives 1 point for hvert rigtigt svar. Der kan således maksimalt opnås 20 point iden skriftlige prøve.

**3.2. Den praktiske prøve.**

**3.2.1. Generelt.**

Prøvetageren skal ved hver handlestation, efter en kort instruktion, vurdere situationen,

beslutte hvordan handleprøven skal løses, samt løse handleprøven.

**3.2.2.** Den enkelte handleprøve skal være konstrueret således, at den kan løses inden

for 7 minutter.

**3.2.3.** Hver handleprøve skal indeholde mindst 10 enkelthandlinger/håndgreb, som

prøvetageren skal udføre i en korrekt rækkefølge.

**3.2.4.** Handleprøvernes enkelthandlinger/håndgreb skal være beskrevet samt anført

med løbenummer i den rækkefølge, hvori de skal udføres.

Såfremt der indgår enkelthandlinger af afgørende betydning, jf. pkt. 3.2.9., skal dette

fremhæves.

**3.2.5. Afvikling.**

Før start skal prøvetagerne samlet orienteres om den praktiske afvikling af prøven.

Ved hver handlestation sættes hver enkelt prøvetager ind i situationen, ved at handlestationens kontrollant læser instruktionen for handleprøven højt, hvorefter prøvetageren går i gang med at løse handleprøven.

**3.2.6.** De 4 handleprøver skal afvikles på en sådan måde, at prøvetagerne ikke før

og under prøven kan indhente oplysninger om de enkelte handleprøver. Således må

kontakt med øvrige prøvetagere, der har gennemført en eller flere af handleprøverne,

ikke være mulig.

**3.2.7.** Prøven skal afvikles i et miljø, som svarer til det miljø eleven færdes i til daglig.

**3.2.8. Bedømmelse og pointgivning.**

Prøvetagerens præstation bedømmes ved hver handlestation af en kontrollant der

iagttager, hvorvidt de udførte handlinger er rigtige eller forkerte. Når de 7 minutter er

gået, standses prøvetageren, og der gives point. For ikke udførte handlinger gives 0

point.

**3.2.9.** Der gives maksimalt 20 point i hver af de 4 handleprøver. Der kan således opnås

80 point i den praktiske prøve.

For hver korrekt udført handling, der er udført i korrekt rækkefølge, gives der et nærmere

fastsat antal point, idet hver handling pointmæssigt er vægtet efter handlingens

betydning.

Såfremt handlingen ikke er udført, udført forkert eller udført rigtigt, men på et forkert

trin i rækkefølgen, gives 0 point.

Endvidere er enkelte handlinger af så afgørende betydning for den tilskadekomnes

mulighed for at overleve, at forkert eller manglende udførelse af denne handling, ikke

alene giver 0 point, men også kan medføre, at der gives 0 point for handlestationen.

**4. SÆRLIGE BESTEMMELSER**

**4.1.** Henholdsvis den skriftlige og den praktiske prøve skal afvikles med maksimalt

en uge i mellem prøverne.

**4.2.** Førstehjælpsmærkeprøven tilrettelægges og gennemføres ved den

uddannende enheds eller skoles foranstaltning.

Forsvarets Sanitetskommando (FSK) udarbejder førstehjælpsmærkeprøver, der kan hentes på FSK teamsite på:

[http://team.msp.forsvaret.fiin.dk/sites/Forsvarets\_Sundhedstjeneste/CSS/førstehjælp/SitePages/Startside.aspx?RootFolder=%2Fsites%2FForsvarets%5FSundhedstjeneste%2FCSS%2Ff%C3%B8rstehj%C3%A6lp%2FFrstehjlpsdokumenter%2FFSK%20264%2C%2028%20timers%20f%C3%B8rstehj%C3%A6lpskursus%2FDokumenter&FolderCTID=0x0120003AAAD30F44B1B140B7CEB0CB0315E4BC&View={8959E3BD-F9AD-42EC-B22B-44B658E34BC1}](http://team.msp.forsvaret.fiin.dk/sites/Forsvarets_Sundhedstjeneste/CSS/førstehjælp/SitePages/Startside.aspx?RootFolder=%2Fsites%2FForsvarets%5FSundhedstjeneste%2FCSS%2Ff%C3%B8rstehj%C3%A6lp%2FFrstehjlpsdokumenter%2FFSK%20264%2C%2028%20timers%20f%C3%B8rstehj%C3%A6lpskursus%2FDokumenter&FolderCTID=0x0120003AAAD30F44B1B140B7CEB0CB0315E4BC&View=%7b8959E3BD-F9AD-42EC-B22B-44B658E34BC1%7d)

**4.3.** Førstehjælpsmærkeprøver udarbejdet FSK skal anvendes.

**4.4.** Efter endt afvikling af førstehjælpsmærkeprøven skal faglærer FØHJ indberette

resultaterne til uddannende enhed/skole og foranstalte oprettelse af uddannelsesbeviser på internetadressen: kursusbevis.foerstehjaelpsraad.dk samt foranstalte udlevering af førstehjælpsmærker til kvalificerede prøvetagere.

**4.5.** Bestået førstehjælpsmærkeprøve og erhvervet førstehjælpsmærke skal indføres

som en kvalifikation/dekoration på prøvetagerens stamkort i arrangementsstyring,

DeMars.

**4.6. Prøvelederen.**

**4.6.1. Forudsætninger.**

Prøvelederen skal være faglærer i førstehjælp og have gennemført og bestået FSK

260, Fagkursus Førstehjælp.

På FSK 260 gennemføres førstehjælpsinstruktøreksamen under medvirken af en

censor fra Dansk Førstehjælpsråd (DFR). Alle der består eksamen, får udstedt merit og

kompetencegivende uddannelsesbevis og bliver registreret som godkendt førstehjælpsinstruktør

ved FSK og DFR.

**4.6.2. Kompetence.**

FSK 260 uddannelsesbeviset giver kompetence til at:

• Virke som førstehjælpsinstruktør, herunder instruktør i basal genoplivning/HLR

samt brug af hjertestarter (AED).

• Udarbejde, tilrettelægge og som prøveleder at gennemføre førstehjælpsmærkeprøve.

BILAG 8 FKOBST 407-1 2006-07

• Udstede DFR uddannelsesbeviser der giver civil merit til personel, som har bestået

førstehjælpsuddannelsen, herunder førstehjælpsmærkeprøven.

**4.6.3. Gyldighedsperiode.**

Uddannelsesbeviset for en førstehjælpsinstruktør er gyldigt indeværende kalenderår + 5 år. For at bibeholde kompetencen skal førstehjælpsinstruktøren, på eget initiativ, tilmelde

sig FSK 261, Fagkursus Førstehjælp, Vedligeholdelseskursus, inden kompetenceperiodens udløb.

I forbindelse med udsendelse i international tjeneste og i ekstraordinære situationer,

som f.eks. længerevarende sygdom eller graviditet, kan der søges dispensation. Ansøgningen sendes til FSK-KTP-FØRSTEHJÆLP. Der kan maksimalt gives dispensation for et år og dispensationen skal være ansøgt inden uddannelsens udløb.

Det er ikke et krav at førstehjælpsinstruktøren vedligeholder sit enkeltmands Q idet må forventes at instruktøren holder sig opdateret.

**4.7. Kontrollanter.**

Kontrollanter ved den praktisk prøve skal som minimum have bestået førstehjælpsmærkeprøven (min. 67 point) og skal være godkendt af en FSK 260-instruktør.

**5. FØRSTEHJÆLPSMÆRKER OG UDDANNELSESBEVISER**

**5.1. Lagernumre på førstehjælpsmærker.**

Førstehjælpsmærke, Guld: 8455-22-230-4827

Førstehjælpsmærke, Sølv: 8455-22-230-4826

Førstehjælpsmærke, Bronze: 8455-22-230-4825

**5.2. Dansk Førstehjælpsråds uddannelsesbeviser.**

Instruktøren opretter, efter endt kursus elektroniske beviser (e-beviser) via. internetadressen: kursusbevis.foerstehjaelpsraad.dk

Vejledning til oprettelse af disse kan findes under FSK teamsite: [http://team.msp.forsvaret.fiin.dk/sites/Forsvarets\_Sundhedstjeneste/CSS/førstehjælp/SitePages/Startside.aspx?RootFolder=%2Fsites%2FForsvarets%5FSundhedstjeneste%2FCSS%2Ff%C3%B8rstehj%C3%A6lp%2FFrstehjlpsdokumenter%2FFSK%20264%2C%2028%20timers%20f%C3%B8rstehj%C3%A6lpskursus%2FDokumenter&FolderCTID=0x0120003AAAD30F44B1B140B7CEB0CB0315E4BC&View={8959E3BD-F9AD-42EC-B22B-44B658E34BC1}](http://team.msp.forsvaret.fiin.dk/sites/Forsvarets_Sundhedstjeneste/CSS/førstehjælp/SitePages/Startside.aspx?RootFolder=%2Fsites%2FForsvarets%5FSundhedstjeneste%2FCSS%2Ff%C3%B8rstehj%C3%A6lp%2FFrstehjlpsdokumenter%2FFSK%20264%2C%2028%20timers%20f%C3%B8rstehj%C3%A6lpskursus%2FDokumenter&FolderCTID=0x0120003AAAD30F44B1B140B7CEB0CB0315E4BC&View=%7b8959E3BD-F9AD-42EC-B22B-44B658E34BC1%7d)